Αυτό το λήμμα αφορά το **τμήμα καλαθοσφαίρισης γυναικών** της Δάφνης.  Για τον ευρύτερο σύλλογο, δείτε: Α.Ο. Δάφνης.  

Ο **Αθλητικός Όμιλος Δάφνης** είναι ελληνικό αθλητικό σωματείο που δραστηριοποιείται στη Δάφνη, περιοχή της Αττικής. Επίσημο έτος ίδρυσής του είναι το 1931, ενώ το πρώτο τμήμα καλαθοσφαίρισης δημιουργήθηκε το 1967. Οι αθλητές του αγωνίζονται με χρώματα το κίτρινο και το μαύρο, ενώ έμβλημά του είναι το φυτό Δάφνη πλεγμένο σε στεφάνι.

Το τμήμα γυναικείας καλαθοσφαίρισης διαθέτει νομική μορφή ερασιτεχνικού σωματείου. Διατηρεί τμήμα ενηλίκων όσο και νεαρότερων ηλικιακά αθλητριών. Έδρα του είναι το Κλειστό Γυμναστήριο Δάφνης *«Μιχάλης Μουρούτσος»*, χωρητικότητας 1.200 καθήμενων θεατών.

Ιστορική αναδρομή
-----------------

#### Διακρίσεις στην Αττική και Άνοδος στη Β' Εθνική (1998-2003)

Την αγωνιστική περίοδο 1998-99 η Δάφνη έφτασε στο Μεγάλο Τελικό του Κυπέλλου Γυναικών που διοργανώνει η Ένωση Σωματείων Καλαθοσφαίρισης Αττικής. Στον αγώνα, που διεξήχθη στο Κλειστό Γυμναστήριο της Ζωφριάς, γνώρισε την ήττα από τον Αστέρα Πολυγώνου με σκορ 46-42. Ωστόσο οι «κιτρινόμαυρες» χαμογέλασαν την επόμενη χρονιά, 1999-00, οπότε και συμμετείχαν εκ νέου στον Τελικό, αυτή τη φορά απέναντι στην Α.Ε.Κ. Δυτικών Προαστείων. Στον αγώνα αυτό, που έλαβε χώρα στο Κλειστό Γυμναστήριο του Γαλατσίου, η Δάφνη αναδείχθηκε Κυπελλούχος Αττικής, αφού νίκησε με σκορ 57-40. Την επόμενη αγωνιστική περίοδο, 2000-01, η Δάφνη τερμάτισε στην κορυφή του βαθμολογικού πίνακα του Πρωταθλήματος της Α' Κατηγορίας Γυναικών Αττικής. Τον τίτλο του Πρωταθλητή συνόδευσε η άνοδος στην 3η τη τάξει Εθνική Κατηγορία, τη σήμερα κατηργημένη Β' Εθνική.

Εκεί παρέμεινε για δύο χρονιές, λαμβάνοντας μέρος στον Όμιλο Νότου, τον οποίο και συγκρότησαν 14 σύλλογοι. Την αγωνιστική περίοδο 2001-02 η Δάφνη είχε καλή πορεία σκαρφαλώνοντας στην 4η θέση της τελικής κατάταξης. Για να το πετύχει είχε συλλέξει 14 νίκες και 8 ήττες. Την επόμενη χρονιά, 2002-03, το αποτέλεσμα δεν ήταν το ίδιο επιτυχημένο. Αφού ηττήθηκε σε 15 αγωνιστικές, η ομάδα αποχώρησε από το Πρωτάθλημα και από την επόμενη χρονιά επέστρεψε στο τοπικό Πρωτάθλημα Αττικής. Τυπικά κατετάγη στην προτελευταία 13η θέση (στην τελευταία τοποθετήθηκε ομάδα που εν τέλει δεν αγωνίστηκε καθόλου).

#### Αμύντας Δάφνης-Υμηττού (2010-2015)

Κύριο λήμμα: Α.Ο. Αμύντας Δάφνης - Υμηττού
Το καλοκαίρι του 2010, με αφορμή τη συνένωση των Δήμων Δάφνης και Υμηττού σύμφωνα με το «σχέδιο Καλλικράτης», τα σωματεία Α.Ο. Αμύντας Υμηττού (ίδρυση 1948) και Α.Ο. Δάφνης (ίδρυση 1939), αποφάσισαν τη συνένωση τους. Η κίνηση αυτή βρήκε σύμφωνους τους τότε Δημάρχους Υμηττού και Δάφνης και είχε σαν σκοπό τη δημιουργία ενιαίας ανταγωνιστικότερης ομάδας. Η ένωση αφορούσε όλα τα τμήματα των δύο ομάδων, αγωνιστικά και υποδομών, τόσο αντρικά, όσο και γυναικεία.

Η συγχώνευση αυτή τελικά υπήρξε επιφανειακή, καθώς συμφωνήθηκαν μεν το όνομα, το σήμα και η έδρα του ενιαίου συλλόγου, ωστόσο δεν ολοκληρώθηκαν ποτέ οι νόμιμες διαδικασίες για την συνένωση των δύο σωματείων. Μετά από πέντε αγωνιστικές περιόδους ο Α.Ο. Δάφνης επανασυστάθηκε ως ανεξάρτητο σωματείο εφόσον αμφότερες οι παλαιές διοικήσεις δεν έμειναν ευχαριστημένες με τη ροή των πραγμάτων.

#### Περίοδοι σε εθνικές κατηγορίες

| Περίοδος | Επίπ | Κατηγορία | Θέση | Επιπ Αγώνες | ΚΠ | POf | POu | Κορυφαία Σκόρερ ΚΠ | Κύπελλο | Αγών | Ευρωπαϊκές διοργανώσεις |
| --- | --- | --- | --- | --- | --- | --- | --- | --- | --- | --- | --- |
| 2001-02 | 3 | Β' Εθνική | 4 | - | 14-8 | - | - |  ? | - | - | - | - | - |
| 2002-03 | 3 | Β' Εθνική | 11 | - | 0-15-5 | - | - |  ? | - | - | - | - | - |

Πρόσωπα
-------

**Προπονητές**| 

| Εθν | Ονοματεπώνυμο | Θητεία |
| --- | --- | --- |
|  | Χρήστος Τζαμάλης |  |
|  | Θοδωρής Μπούρας |  |

 |  |

Τρέχουσα αγωνιστική περίοδος
----------------------------

Κατά την τρέχουσα αγωνιστική περίοδο, 2017-18, ο Α.Ο. Δάφνης έλαβε μέρος στο Πρωτάθλημα της Γ' Κατηγορίας Γυναικών που διοργάνωσε η Ένωση Σωματείων Καλαθοσφαίρισης Αττικής. Για την Α' Φάση της διοργάνωσης εντάχθηκε στο 2ο Όμιλο τον οποίο συγκρότησαν 12 σύλλογοι. Στο πλαίσιο αυτό συγκέντρωσε 17 νίκες και 5 ήττες, τερματίζοντας στην 3η θέση της βαθμολογικής κατάταξης. Στη συνέχεια αγωνίστηκε σε αγώνα κατάταξης με την ομάδα που κατέλαβε την αντίστοιχη θέση στον έτερο Όμιλο, το Γ.Σ. Περιστερίου. Νικήτρια στο ουδέτερο γυμναστήριο του Ταύρου αναδείχθηκε η Δάφνη με σκορ 45-40.

Την ίδια χρονιά η ομάδα συμμετείχε σε δύο αγώνες για την Α' Φάση του Κυπέλλου Γυναικών Αττικής, αμφότερα στο Κλειστό *«Μιχάλης Μουρούτσος»*. Στο πρώτο νίκησε τη Λυκόβρυση με σκορ 34-67, ενώ στο δεύτερο ηττήθηκε από το Θρίαμβο Αθηνών με σκορ 51-62.

Έδρα της Δάφνης είναι το Κλειστό Γυμναστήριο *«Μιχάλης Μουρούτσος»*, χωρητικότητας 1.200 καθήμενων θεατών. Πρόεδρος του διοικητικού συμβουλίου είναι ο Κώστας Τζιβελέκας. Καθήκοντα προπονητή διατήρησε ο Θοδωρής Μπούρας.

Παραπομπές
----------

1. 1 2  Κλειστό Δάφνης «Μιχάλης Μουρούτσος» Αρχειοθετήθηκε 2007-10-28 στο Wayback Machine. πληροφορίες στον ιστότοπο Stadia.gr.
2. ↑  «Κύπελλο Ε.Σ.Κ.Α. Γυναικών 2012» Αρχειοθετήθηκε 2012-05-21 στο Wayback Machine. αφιέρωμα στον επίσημο ιστότοπο του Κ.Α.Ο. Μελισσίων (pdf).
3. ↑  «Αφιέρωμα στον Τελικό του Κυπέλλου της Ε.Σ.Κ.Α.» Αρχειοθετήθηκε 2017-10-06 στο Wayback Machine. άρθρο στον ιστότοπο WomenSports.gr, 13 Μαρτίου 2013.
4. ↑  «Βαθμολογία Πρωταθλήματος Β' Εθνικής Κατηγορίας Γυναικών (Νότος) 2001-2002», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
5. ↑  «Βαθμολογία Πρωταθλήματος Β' Εθνικής Κατηγορίας Γυναικών (Νότος) 2002-2003», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
6. ↑  «Ενώθηκε ο Αμύντας με τη Δάφνη!», άρθρο στον ιστότοπο WePlayBall.gr, 27 Αυγούστου 2010.
7. ↑  «Ολοκληρώθηκε η συγχώνευση Δάφνης με Αμύντα», άρθρο στον ιστότοπο In.gr, 26 Αυγούστου 2010.
8. ↑  «Ο ιστορικός Α.Ο. Δάφνης επιστρέφει» Αρχειοθετήθηκε 2017-07-27 στο Wayback Machine. άρθρο στον ιστότοπο Dafninews.wordpress.com, 9 Ιουνίου 2015.
9. ↑  «Τζιβελέκας: Η φυλακή και η απόπειρα αυτοκτονίας», συνέντευξη στον ιστότοπο Sport24.gr, 20 Δεκεμβρίου 2015.
10. ↑  «Ολοκληρώθηκε η 1η αγωνιστική της πρώτης φάσης του κυπέλλου ΕΣΚΑ Γυναικών»[*νεκρός σύνδεσμος*], άρθρο στον ιστότοπο Enypografa.gr, 15 Σεπτεμβρίου 2017.
11. ↑  «Ανταγωνιστική με το… καλημέρα η Δάφνη!» Αρχειοθετήθηκε 2020-12-30 στο Wayback Machine. άρθρο στον ιστότοπο Gipedo.eu, 17 Σεπτεμβρίου 2017.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Α.Ο. Δάφνης, επίσημος λογαριασμός στο Facebook.
* Κλειστό Δάφνης «Μιχάλης Μουρούτσος», πληροφορίες στον ιστότοπο Stadia.gr.
* Κλειστό Δάφνης «Μιχάλης Μουρούτσος», πληροφορίες στον ιστότοπο Gipeda.gr.
* Κλειστό Δάφνης «Μιχάλης Μουρούτσος», πληροφορίες στον ιστότοπο του Δήμου Δάφνης-Υμηττού.

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Ομάδες Γ' Κατηγορίας Γυναικών Ε.Σ.Κ.Α. 2021-2022 |
| --- |
|  |
| 1ος Όμιλος | 
* Αναγέννηση Πετραλώνων
* Ανταίος Γκύζη
* Αρίων Αγίου Αρτεμίου
* Δάφνη
* Ζευς Ερυθρού
* Κουκάκι
* Κωφοί
* Νήαρ Ηστ Καισαριανής
* Περισσός
* Ρουφ '80
 |  |
|  |
| 2ος Όμιλος | 
* Αχιλλεύς Κάτω Αχαρνών
* Ζηρίνειος
* Καλλίμαχος Μαραθώνα
* Καλύβια Θορικού
* Καπανδρίτι
* Λυκόβρυση
* Μαρούσι (Γ.Σ.)
* Όραμα Περιστερίου
* Περιστέρι (Γ.Σ.)
* Ροδόπολη
 |

 |